St. Benon kirke i Warszawa

St. Benon kirke (polsk Kościół św. Benona) er en kirke ved Piesza-gaten 1 i Nybyen i Warszawa. Historie Historien til kirken strekker seg tilbake til andre halvdel av det 17. århundre, da St. Benon broderskap bestemte seg for å bygge en ny kirke. Bygningsarbeidene ble avsluttet i 1669. Mot slutten av det 18. århundre ble kirken overtatt av redemptoristene, på samme tid som St. Klemens kom til Warszawa i 1778. I napoleonstiden ble redemptoristene kastet ut av kirken, som først ble ombygd til brakke og senere til skole, militærmagasin og fabrikk. Først i 1939 kjøpte Maria Biernacka bygningen og overga den til Warszawa-kurien. Under andre verdenskrig ble kirken revet ned av tyskerne. Ruinene ble overgitt til redemptoristene etter krigen, og den første rekonstrueringsfasen varte fra 1956 til 1958, da primas Stefan Wyszyński innvidde den gjenoppbygde kirken.